आज भी समकालीन हिंदी कविता और साहित्य में राज्य के रचनकारों का कम योगदान नहीं है । आज के दौर के समकालीन कवियों को संचार तकनीकी के नये माध्यम से परिचित कराते हुए आप जैसे सुधी रचनाकारों से हम उन्हें जोड़ना चाहते हैं ताकि इंटरनेट के विश्वव्यापी हस्तक्षेप को वे जान-समझ सकें । स्पष्ट है कि आप और हमारे राज्य के कविगण (11 चयनित कवि, जिसके लिए एक उच्चस्तरीय चयन समिति का गठन किया जाकर प्रकिया प्रारंभ की जा चुकी है ) एक दूसरे को अपनी रचनाधर्मिता से अवगत करा सकेगें । यदि यह संपन्न हो सका तो राज्य के लिए पहला अवसर होगा जब कवि हाइटेक होकर आनलाइन कविता पाठ का आनंद ले सकेंगे ।